**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL LEIDIMO ĮSIGYTI TRANSPORTO PRIEMONES**

2022 m. lapkričio 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 9 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 10 straipsnio 3 dalimi, atsižvelgdama į Plungės rajono savivaldybės priešgaisrinės apsaugos tarnybos 2022 m. spalio 18 d. raštą Nr. S-30 „Dėl lėšų skyrimo gaisrinio automobilio įsigijimui“, Šateikių seniūnijos 2022 m. rugsėjo 30 d. raštą Nr. A20-2325, Plungės rajono savivaldybės taryba n u s p r e n d ž i a:

Leisti įsigyti transporto priemones:

1. Plungės rajono savivaldybės priešgaisrinės apsaugos tarnybai iš Savivaldybės biudžeto lėšų naudotą gaisrinį automobilį iki 40 000,00 (keturiasdešimt tūkstančių) eurų vertės su PVM Tarnybos nuostatuose numatytai veiklai vykdyti.
2. Plungės rajono savivaldybės administracijos Šateikių seniūnijai iš Savivaldybės biudžeto lėšų naują traktorių iki 35 000,00 (trisdešimt penkių tūkstančių) eurų vertės su PVM seniūnijos funkcijoms atlikti.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Sprendimą rengė Turto skyriaus vyr. specialistė Inga Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO ĮSIGYTI TRANSPORTO PRIEMONES“**

2022 m. lapkričio 8 d.

Plungė

**1. Parengto teisės akto projekto tikslai.** Leisti įsigyti Plungės rajono savivaldybės priešgaisrinės apsaugos tarnybai iš Savivaldybės biudžeto lėšų naudotą gaisrinį automobilį iki 40 000,00 (keturiasdešimt tūkstančių) eurų vertės su PVM Tarnybos nuostatuose numatytai veiklai vykdyti ir Plungės rajono savivaldybės administracijos Šateikių seniūnijai iš Savivaldybės biudžeto lėšų naują traktorių iki 35 000,00 (trisdešimt penkių tūkstančių) eurų vertės su PVM seniūnijos funkcijoms atlikti.

**2. Teisės akto projekto esmė**, **rengimo priežastys ir motyvai.** Plungės rajono savivaldybės priešgaisrinės apsaugos tarnybos tikslas – išsaugoti žmonių gyvybę, sveikatą, turtą, apsaugoti aplinką nuo ekstremalių įvykių ir situacijų poveikio. Šiam tikslui įgyvendinti reikalinga atnaujinti gaisrinius automobilius, kurie šiuo metu yra susidėvėję, nepatikimi, netikslinga juos remontuoti. Todėl įstaiga prašo leidimo įsigyti naudotą gaisrinį automobilį, kurio variklio galingumas – 124 kW, rida – apie 18 957 km.

Šateikių seniūnija yra didžiausia pagal plotą 133,60 km2 seniūnija Plungės rajone ir tvarkanti dvidešimties kaimų teritorijas, be papildomos technikos, šiuos plotus susitvarkyti sudėtinga. Seniūnijai reikalingas traktorius (apie 50 AG), galintis palengvinti darbus, darantis juos našesniais ir efektyvesniais. Traktorius labiausiai reikalingas aplinkos tvarkymo darbams ir kelių priežiūrai (vasaros bei žiemos sezono metu).

Plungės rajono savivaldybės taryba, atlikdama Plungės rajono savivaldybės priešgaisrinės apsaugos tarnybos savininko teises, priima sprendimą transporto priemones įsigyti, todėl ir parengtas šis sprendimo projektas.

**3. Kodėl būtina priimti sprendimą, kokių pozityvių rezultatų laukiama.** Tarnybinių lengvųjų automobilių įsigijimo, nuomos ir naudojimo Plungės rajono savivaldybės valdomose įmonėse, viešosiose ir biudžetinėse įstaigose taisyklių, patvirtintų Plungės rajono savivaldybės tarybos 2019 m. rugsėjo 26 d. sprendimu Nr. T1-228, 4 punktu nustatyta, kad būtinas Savivaldybės tarybos leidimas įstaigai įsigyti transporto priemonę – automobilį. Perkamas gaisrinis automobilis bus perduotas Žemaičių Kalvarijos ugniagesių komandai.

**4. Siūlomos teisinio reguliavimo nuostatos.** Leisti įstaigoms įsigyti būtinas jų veiklos užtikrinimui transporto priemones.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti lėšos numatytos 2022 m. Savivaldybės biudžeto projekte – 75 000,00 eurų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas Plungės rajono savivaldybės priešgaisrinės apsaugos tarnybos ir Šateikių seniūnijos iniciatyvomis.

**9. Nurodyti, kuri sprendimo projekto pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės priešgaisrinės apsaugos tarnybai, Šateikių seniūnijai.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *75 000,00 eurų* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengėja

Turto skyriaus vyr. specialistė Inga Daublienė