**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS ADMINISTRACIJOS IR PLUNGĖS RAJONO SAVIVALDYBĖS VISUOMENĖS SVEIKATOS BIURO DALYVAVIMUI PROJEKTE PAGAL 2014–2021 M. EUROPOS EKONOMINĖS ERDVĖS FINANSINIO MECHANIZMO PROGRAMOS „SVEIKATA“ PRIEMONĘ „Programos „Neįtikėtini metai“ pritaikymas ir įgyvendinimas Lietuvoje“ PARTNERIų TEISĖMIS**

2022 m. lapkričio 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos finansų ministerijos ir Europos ekonominės erdvės finansinio mechanizmo komiteto 2019 m. rugsėjo 3 d. sutartimi dėl 2014–2021 metų Europos ekonominės erdvės finansinio mechanizmo programos „Sveikata“ finansavimo, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės administracijos ir Plungės rajono savivaldybės visuomenės sveikatos biuro dalyvavimui projekte pagal 2014–2021 m. Europos ekonominės erdvės finansinio mechanizmo programos „Sveikata“ priemonę „Programos „Neįtikėtini metai“ pritaikymas ir įgyvendinimas Lietuvoje“ partnerių teisėmis.
2. Užtikrinti projekto tęstinumą 5 metus po projekto įgyvendinimo pabaigos.
3. Įgalioti Plungės rajono savivaldybės administracijos direktorių ir Plungės rajono savivaldybės visuomenės sveikatos biuro direktorių pasirašyti visus su projektu susijusius dokumentus (partnerystės sutartis, bendradarbiavimo susitarimus ir kt.) ir jų pakeitimus (jei iškils tokia būtinybė).

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBĖS ADMINISTRACIJOS IR PLUNGĖS RAJONO SAVIVALDYBĖS VISUOMENĖS SVEIKATOS BIURO DALYVAVIMUI PROJEKTE PAGAL 2014–2021 M. EUROPOS EKONOMINĖS ERDVĖS FINANSINIO MECHANIZMO PROGRAMOS „SVEIKATA“ PRIEMONĘ „Programos „Neįtikėtini metai“ pritaikymas ir įgyvendinimas Lietuvoje“ PARTNERIų TEISĖMIS“**

2022 m. lapkričio 7 d.

Plungė

**1. Parengto teisės akto projekto tikslai.** Higienos institutas (toliau – HI) nuo 2019 m. įgyvendina 2014–2021 m. Europos ekonominės erdvės finansinio mechanizmo programos „Sveikata“ priemonę „Programos „Neįtikėtini metai“ pritaikymas ir įgyvendinimas Lietuvoje“. Iš viso yra 13 savivaldybių, kurios yra pasirašiusios keturšales sutartis ir dalyvauja projekto veiklose. 2022 m. gegužės 2 d. Finansinių mechanizmų valdyba pritarė HI prašymui ir dėl projekto vykdymo III-iojoetapo finansavimo. Sprendimo projektu siūloma pritarti dalyvavimui projekte partnerio teisėmis pagal 2014–2021 m. Europos ekonominės erdvės finansinio mechanizmo programos „Sveikata“ priemonę „Programos „Neįtikėtini metai“ įgyvendinimas Lietuvoje“.

**Projekto tikslas** – ugdyti ir stiprinti pozityvios tėvystės įgūdžius, suteikiant tėvams daugiau žinių, reikalingų tinkamam elgesio ir emocijų sunkumų turinčių vaikų (3-6 metų) auklėjimui. Siekiant gerinti visuomenės sveikatą bei stiprinti pozityvios tėvystės įgūdžius, vyks bendradarbiavimas įgyvendinant programos „Neįtikėtini metai“ (angl. Incredible Years) Ikimokyklinio amžiaus vaikų tėvams (toliau – Ikimokyklinis modulis) ir Mokyklinio amžiaus vaikų tėvams modulius (toliau – Mokyklinis modulis).

**Projekto partneriai:**

* Plungės rajono savivaldybės administracija;
* Plungės rajono savivaldybės visuomenės sveikatos biuras;
* Higienos institutas;
* Lietuvos Respublikos sveikatos apsaugos ministerija.

Veikla patvirtinta Lietuvos Respublikos sveikatos apsaugos ministro 2022 m. balandžio 21 d. įsakymu Nr. V-796 „Dėl Sveikatos stiprinimo programos ikimokyklinio amžiaus vaikų tėvams „Neįtikėtini metai“ organizavimo tvarkos aprašo patvirtinimo“.

**2.** **Kaip šiuo metu yra sprendžiami projekte aptarti klausimai.** 2022 m. lapkričio 22 d. baigiasi bendradarbiavimo sutartis Nr. SE-12 (pasirašyta 2020 m. lapkričio 4 d.) , tačiau vadovaujantis minėtos sutarties 1.4 p. būtina sąlyga užtikrinti projekto tęstinumą 5 metus po galutinio mokėjimo prašymo patvirtinimo. I-ojo projekto etapo metu buvo parengti 2 grupių vadovai, kurie prisidėjo prie pozityvios tėvystės įgūdžių stiprinimo mūsų savivaldybėje. Grupių vadovai jau įdarbinti Savivaldybės visuomenės sveikatos biure ir tęsia programos „Neįtikėtini metai“ Ikimokyklinio modulio tėvų mokymus Savivaldybėje.

Projekto II-ojo etapo pratęsimas suteiks galimybę grupių vadovams praplėsti savo kompetencijas – įsisavinti kitą Programos modulį- mokyklinį modulį – grupių vadovai bus apmokomi ir įdarbinami dar 10-čiai mėnesių į Higienos institutą. HI taip pat suteiks reikalingas priemones, kompiuterinę techniką, programos medžiagą, vykdys grupių vadovų mokymus ir nuotolines konsultacijas. Projekto II-ojo etapo įgyvendinimo pabaiga yra 2023 m. lapkričio 14 d. Projekto tęstinumo laikotarpis taip pat 5 metai po projekto įgyvendinimo pabaigos.

**3. Kodėl būtina priimti sprendimą, kokių pozityvių rezultatų laukiama** Priėmus sprendimo projektą bus pasirašyti partnerystės/bendradarbiavimo susitarimai su HI, skirtas finansavimas. Savivaldybėje bus padidintas sveikatos priežiūros paslaugų prieinamumas – sudarytos sąlygos ikimokyklinio amžiaus vaikų tėvams dalyvauti iki 20 val. trukmės pozityvios tėvystės prevenciniuose mokymuose.

1. **4. Siūlomos teisinio reguliavimo nuostatos.** Pritarti Plungės rajono savivaldybės administracijos ir Plungės rajono savivaldybės visuomenės sveikatos biuro dalyvavimui projekte pagal 2014–2021 m. Europos ekonominės erdvės finansinio mechanizmo programos „Sveikata“ priemonę „Programos „Neįtikėtini metai“ pritaikymas ir įgyvendinimas Lietuvoje“ partnerių teisėmis. Užtikrinti projekto tęstinumą 5 metus po projekto įgyvendinimo pabaigos. Įgalioti Plungės rajono savivaldybės administracijos direktorių ir Plungės rajono savivaldybės visuomenės sveikatos biuro direktorių pasirašyti visus su projektu susijusius dokumentus (partnerystės sutartis, bendradarbiavimo susitarimus ir kt.) ir jų pakeitimus (jei iškils tokia būtinybė).

**5. Pateikti skaičiavimai, išlaidų sąmatos, nurodyti finansavimo šaltiniai.** Jei VSB galės naudoti SAM skirtą specialią tikslinę dotaciją valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti (SAM įsakymas dar neparengtas), finansavimo savivaldybei skirti nereikės. Jei nebus skirta tikslinės dotacijos, tai bus reikalingas finansavimas 2 grupės vadovų (po 0,25 etato) darbo užmokesčiui - 0,5 etato 733,05 Eur. 20 proc. kintamoji dalis – 146,14,Eur. Viso DU 879,66 Eur. Sodra 19,09 Eur, iš viso vienam mėnesiui – 898,75 Eur, metams– 10 785 Eur. Be to Savivaldybės administracijos įsipareigoja bendradarbiauti su Projekto vykdytoju ir VSB, sudarant tėvų grupes mokymams; sudaryti sąlygas VSB vykdyti sutartyje numatytus įsipareigojimus, tam naudojant SAM skirtą specialią tikslinę dotaciją valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti ir / ar kitus teisėtus finansavimo šaltinius; pagal reikalavimus suteikia patalpas ir sudaro sąlygas mokymams.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą.** Korupcijos pasireiškimo tikimybės, priėmus šį sprendimą, nėra.

**8. Nurodyti, kieno iniciatyva sprendimo projektas yra parengtas.** Sprendimo projektas yra parengtas Plungės rajono savivaldybės visuomenės sveikatos biuro ir Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijos, skyriams, organizacijoms ir t.t.) patvirtintas sprendimas turi būti išsiųstas.** Higienos Institutui ir Lietuvos Respublikos sveikatos apsaugos ministerijai.

**11. Kita svarbi informacija.** Kaip papildoma medžiaga pridedama sutarties projektas.

Rengėja

savivaldybės gydytoja Oresta Gerulskienė