**Projektas**

|  |
| --- |
| PLUNGĖS RAJONO SAVIVALDYBĖS TARYBA |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2021 M. BIRŽELIO 23 D. SPRENDIMO NR. T1-179 „DĖL pasiūlymų DĖL PLUNGĖS RAJONO SAVIVALDYBĖS DRAUSTINIŲ STEIGIMO, jŲ RIBŲ KEITIMO, GAMTOS PAVELDO OBJEKTŲ PASKELBIMO PLUNGĖS RAJONO SAVIVALDYBĖS SAUGOMAIS NAGRINĖJIMO TVARKOS APRAŠo PATVIRTINIMO“ PRIPAŽINIMO NETEKUSIU GALIOS** |
| 2022 m. lapkričio 24 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Plungės rajono savivaldybės taryba n u s p r e n d ž i a:

Pripažinti netekusiu galios Plungės rajono savivaldybės tarybos 2021 m. birželio 23 d. sprendimą Nr. T1-179 „Dėl Pasiūlymų dėl Plungės rajono savivaldybės draustinių steigimo, jų ribų keitimo, gamtos paveldo objektų paskelbimo Plungės rajono savivaldybės saugomais nagrinėjimo tvarkos aprašo patvirtinimo“.

Savivaldybės meras

SUDERINTA:

Administracijos direktorius Mindaugas Kaunas

Vietos ūkio skyriaus vedėjo pavaduotoja Odeta Petkuvienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyriausioji specialistė Roberta Jakumienė

**PLUNGĖS RAJONO SAVIVALDYBĖS ADMINISTRACIJOS**

**VIETOS ŪKIO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2021 M. BIRŽELIO 23 D. SPRENDIMO NR. T1-179 „DĖL pasiūlymų DĖL PLUNGĖS RAJONO SAVIVALDYBĖS DRAUSTINIŲ STEIGIMO, jŲ RIBŲ KEITIMO, GAMTOS PAVELDO OBJEKTŲ PASKELBIMO PLUNGĖS RAJONO SAVIVALDYBĖS SAUGOMAIS NAGRINĖJIMO TVARKOS APRAŠo PATVIRTINIMO“ PRIPAŽINIMO NETEKUSIU GALIOS“** |
| 2022 m. lapkričio 8 d.  Plungė |

**1. Parengto teisės akto projekto tikslai, uždaviniai, problemos esmė.**

Pripažinti netekusiu galios Plungės rajono savivaldybės tarybos 2021 m. birželio 23 d. sprendimą Nr. T1-179 „Dėl Pasiūlymų dėl Plungės rajono savivaldybės draustinių steigimo, jų ribų keitimo, gamtos paveldo objektų paskelbimo Plungės rajono savivaldybės saugomais nagrinėjimo tvarkos aprašo patvirtinimo“ (toliau – Sprendimas).

Plungės rajono savivaldybės administracija gavo Vyriausybės atstovų įstaigos Vyriausybės atstovo Šiaulių ir Telšių apskrityse 2022 m. birželio 1 d. raštą Nr. S5-75(5.16E) „Dėl Lietuvos Respublikos aplinkos ministro įsakymo įgyvendinimo“ (toliau – Raštas) (pridedama).

Rašte pateikta informacija, kad Lietuvos Respublikos aplinkos ministras 2022 m. kovo 29 d. priėmė įsakymą Nr. D1-82 ,,Dėl Lietuvos Respublikos aplinkos ministro 2009 m. rugpjūčio 26 d. įsakymo Nr. D1-491 „Dėl Pasiūlymų dėl saugomų teritorijų steigimo, jų ribų keitimo teikimo ir nagrinėjimo tvarkos aprašo ir Pasiūlymų dėl saugomų teritorijų steigimo, jų ribų keitimo nagrinėjimo komisijos sudarymo patvirtinimo“ pakeitimo“ (toliau – Įsakymas). Įsakymu pakeistas ir išdėstytas nauja redakcija *Pasiūlymų dėl saugomų teritorijų steigimo, jų ribų keitimo teikimo ir nagrinėjimo tvarkos aprašas* (toliau – Aprašas).

Apraše numatomi aiškesni reikalavimai, kuriuos turi atitikti teikiami pasiūlymai, taip pat patikslintos kai kurios formuluotės. Paminėtina, kad minėtu pakeitimu papildyta, kad Aprašas netaikomas: kai planuojama steigti konkrečias saugomas teritorijas, numatytas ne žemesnio kaip savivaldybės lygmens kompleksinio teritorijų planavimo dokumentuose, strateginio planavimo dokumentuose (2.2 papunktis); teikiant ir nagrinėjant pasiūlymus dėl kultūrinių rezervatų (rezervatų-muziejų), kultūrinių draustinių, istorinių valstybinių parkų steigimo (2.3 papunktis). Pakoreguoti reikalavimai, kuriuos turi atitikti teikiami pasiūlymai, atsisakant reikalavimo nurodyti pasiūlyme: esamos ir planuojamos veiklos rūšis, susijusias su žemės naudojimu; gamtos vertybių, vietovių išlikimą užtikrinančią veiklą;  teritorijos naudojimo perspektyvas, numatytas kompleksinio ir (ar) specialiojo teritorijų planavimo dokumentuose; ar žinoma žemės sklypų savininkų ir valdytojų nuomonė dėl saugomos teritorijos steigimo, jos ribų keitimo. Taip pat Pasiūlyme steigti draustinį atsisakoma reikalavimo nurodyti, kokios rūšies draustinis ir dėl kokių priežasčių geriausiai užtikrintų šiuo metu teritorijoje vykdomos veiklos suderinamumą su gamtos vertybių, vietovių apsaugos interesais. Atlikti ir kiti tikslinamojo pobūdžio pakeitimai Apraše.

Plungės rajono savivaldybės tarybos 2021 m. birželio 23 d. Sprendimu patvirtintas Pasiūlymų dėl Plungės rajono savivaldybės draustinių steigimo, jų ribų keitimo, gamtos paveldo objektų paskelbimo Plungės rajono savivaldybės saugomais nagrinėjimo tvarkos aprašas (toliau – Tvarkos aprašas) nebeatitinka aukštesnių teisės aktų nuostatų. Kadangi naujos redakcijos Apraše nebeliko nuostatos, kad savivaldybių tarybos turi pasitvirtinti savo Tvarkos aprašus, tai nuspręsta Sprendimą pripažinti netekusiu galios.

Atsiradus būtinybei nagrinėti Pasiūlymus ir priimti sprendimus, Plungės rajono savivaldybės administracija vadovausis aplinkos ministro įsakymu patvirtintu Aprašu.

**2. Kaip šiuo metu yra sprendžiami projekte aptarti klausimai.**

Nesprendžiami, nes Plungės rajono savivaldybės administracija nėra gavusi nė vieno pasiūlymo dėl Plungės rajono savivaldybės draustinių steigimo, jų ribų keitimo, gamtos paveldo objektų paskelbimo Plungės rajono savivaldybės saugomais.

**3. Kodėl būtina priimti sprendimą, kokių pozityvių rezultatų laukiama.** Tvarkos aprašas neatitinka aukštesnių teisės aktų nuostatų, dėl to būtina Sprendimą pripažinti netekusiu galios.

**4. Siūlomos teisinio reguliavimo nuostatos.** Nėra.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Nėra.

**8. Nurodyti, kieno iniciatyva sprendimo projektas yra parengtas.** Vyriausybės atstovų įstaigos Vyriausybės atstovo Šiaulių ir Telšių apskrityse.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Vyriausybės atstovų įstaigos Vyriausybės atstovui Šiaulių ir Telšių apskrityse.

**11. Kita svarbi informacija.** PRIDEDAMA. Vyriausybės atstovų įstaigos Vyriausybės atstovo Šiaulių ir Telšių apskrityse 2022 m. birželio 1 d. rašto Nr. S5-75(5.16E) „Dėl Lietuvos Respublikos aplinkos ministro įsakymo įgyvendinimo“ elektroninio dokumento nuorašas, 2 lapai.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* | *Bus panaikintas Tvarkos aprašas, kuris neatitinka aukštesnių teisės aktų nuostatų.* |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vyr. specialistė Roberta Jakumienė